CELEX: 62012CN0085
Language: sk
Date: 2012-02-20 00:00:00
Title: Vec C-85/12: Návrh na začatie prejudiciálneho konania, ktorý podal Cour de cassation (Francúzsko) 20. februára 2012 — Société Landsbanki Islands HF/Kepler Capital Markets SA, Frédéric Giraux

21.4.2012   
            
            
               SK
            
            
               Úradný vestník Európskej únie
            
            
               C 118/19
            
         Návrh na začatie prejudiciálneho konania, ktorý podal Cour de cassation (Francúzsko) 20. februára 2012 — Société Landsbanki Islands HF/Kepler Capital Markets SA, Frédéric Giraux
   (Vec C-85/12)
   2012/C 118/30
   Jazyk konania: francúzština
   
      Vnútroštátny súd, ktorý podal návrh na začatie prejudiciálneho konania
   
   Cour de cassation
   
      Účastníci konania pred vnútroštátnym súdom
   
   
      Navrhovateľka: Société Landsbanki Islands HF
   
      Odporcovia: Kepler Capital Markets SA, Frédéric Giraux
   
      Prejudiciálne otázky
   
   
               1.
            
            
               Majú sa články 3 a 9 smernice 2001/24/ES o reorganizácii a likvidácii úverových inštitúcií (1) vykladať v tom zmysle, že reorganizačné alebo likvidačné opatrenia úverovej inštitúcie, ako sú tie, ktoré vyplývajú z islandského zákona č. 44/2009 z 15. apríla 2009, sa považujú za opatrenia prijaté správnym alebo súdnym orgánom v zmysle týchto článkov?
            
         
               2.
            
            
               Má sa článok 32 smernice 2001/24/ES vykladať v tom zmysle, že bráni tomu, aby vnútroštátny právny predpis, akým je článok 98 islandského zákona z 20. decembra 2002, ktorý znemožňuje alebo prerušuje akékoľvek súdne konanie proti úverovej inštitúcii od okamihu účinnosti moratória, vyvolával účinky na ochranné opatrenia prijaté v inom členskom štáte pred vyhlásením moratória?
            
         
      (1)  Smernica Európskeho parlamentu a Rady 2001/24/ES zo 4. apríla 2001 o reorganizácii a likvidácii úverových inštitúcií (Ú. v. ES L 125, s. 15; Mim. vyd. 06/004, s. 15).